কেপলার-৪বি
কেপলার-৪বি (প্রাথমিক ভাবে কেওআই ৭.০১ নামে পরিচিত) একটি বহির্গ্রহ, যা নাসার কেপলার মহাকাশ দূরবীক্ষণ যন্ত্র দ্বারা প্রথম আবিষ্কৃত হয়। এর ব্যাসার্ধ ও ভর নেপচুনের অনুরূপ। এটি মাতৃ নক্ষত্রের কাছাকাছি থাকার কারণে সৌরজগতের অন্যান্য গ্রহের তুলনায় যথেষ্ট উত্তপ্ত। ২০১০ সালের ৪ জানুয়ারি ওয়াশিংটন ডিসিতে আরও ৪টি গ্রহসহ এটির আবিষ্কার ঘোষণা করা হয়। যেগুলো কেপলার মহাকাশ দূরবীক্ষণ যন্ত্র চিহ্নিত করে বলে ডাব্লিউ. এম. কেক পর্যবেক্ষণাগারের দূরবীক্ষণ যন্ত্র দিয়ে নিশ্চিত করা হয়। কেপলার-৪বি আমাদের সৌরজগত থেকে প্রায় ১৬৩১ আলোকবর্ষ দূরে তক্ষক তারামণ্ডলে অবস্থিত।